## Zápisnica

## zo štvrtého  riadneho zasadnutia Obecného zastupiteľstva Obce Slavec,

## konaného dňa 16.10.2020 v zasadacej miestnosti Obecného úradu v Slavci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní/ verejnosť :** obyvateliaobce ( viď. príloha č. **1**)

**PROGRAM :**

1. Otvorenie zasadnutia
2. Určenie overovateľov, zapisovateľa
3. Voľba návrhovej komisie
4. Otváranie obálok- vyhodnotenie cenových ponúk k prevod majetku Obce Slavec z dôvodu hodného osobitného zreteľa
5. Diskusia
6. Záver

Od 1. októbra 2020 opäť platí na Slovensku núdzový stav. Dôvodom na opätovné vyhlásenie núdzového stavu je neutíchajúca pandémia koronavírusu. Aktuálne samosprávy majú možnosť v tejto situácii aplikovať § 30f zákona č. 73/2020 Z. z. , ktorým sa novelizuje zákon č. 369/1990 Zb. o obecnom zriadení v rámci prechodných ustanovení súvisiacich s krízovou situáciou spôsobenou ochorením COVID-19.

V zmysle nového Opatrenia Úradu verejného zdravotníctva SR č. OLP/8326/2020 zo dňa 14.10.2020 s účinnosťou od 15.10.2020 zasadnutia OZ majú udelenú výnimku zo zákazu hromadných podujatí, nakoľko tieto sa uskutočňujú zo zákona ale za dodržania prísnych hygienických regulácii uvedených v predmetnom opatrení.

S prísnym dodržiavaním protiepidemiologických opatrení sa začalo rokovanie a to po dezinfekcii objektu (exteriér, chodové dvere, zábradlie, interiér, kľučky, pracovný stôl, PC, telefóny, ...) v zasadacej miestnosti obecného úradu. Poslanci s použitím ochranných rúšok, s dezinfekciou rúk, s požitím vlastných písacích potrieb sedeli vo vzdialenosti 2m od seba.

**K bodu č. 1 : Otvorenie zasadnutia**

Rokovanie Obecného zastupiteľstva obce Slavec (ďalej len OZ ) otvoril Gejza Ambrúš starosta obce Slavec. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci a preto OZ je uznášania schopné. Prečítal program zasadnutia ( viď. príloha č. **2**).

Návrh na uznesenie :

**Uznesenie č. 91/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania . riadneho zasadnutia OZ .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

Starosta obce navrhujezaoverovateľov zápisnice nasledovných poslancov: Ing. Štefana Vidinskyho a Attilu Szekeresa. Za zapisovateľa zápisnice poveruje p. Timeu Ambrušovú.

Návrh na uznesenie:

**Uznesenie č. 92/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **u r č u j e :** overovateľov zápisnice: Ing. Štefana Vidinskyho a Attilu Szekeresa

**b) p o v e r u j e :** za zapisovateľa Timeu Ambrušovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje voliť návrhovú komisiu v tomto zložení : Ing. Ladislav Csefo , Eva Lőrinczová, Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 93/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **volí** návrhovú komisiu v zložení: Ing. Ladislav Csefo , Eva Lőrinczová, Tomáš Kovács

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Otváranie obálok- vyhodnotenie cenových ponúk k prevodu majetku Obce Slavec z dôvodu hodného osobitného zreteľa**

Obec Slavec v zmysle § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Slavci č. 89/2020 zo dňa 23.09.2020 zverejnilo zámer previesť majetok obce z dôvodu hodného osobitného zreteľa. ( viď. príloha č. **3**) Oznámenie bolo zverejnené na internetovej web stránke obce Slavec [www.slavec.sk](http://www.slavec.sk) od 24.9.2020 do 08.10.2020 vrátane.

Predmetom prevodu - predaja sú **parcely registra ,, C“** vedené na: **LV č. 449 katastrálnej mape a to :**

* **Parc**. č. 141/1 zastavané plochy a nádvoria o výmere 751 m2
* parc. č. 141/2 zastavané plochy a nádvoria o výmere 183 m2
* Parc. č. 142 záhrady o výmere 225 m2
* Parc. č. 143 záhrady o výmere 704 m2 a Stavba: rodinný dom s. č. 26 na parc. č. 141/2 , ktoré sú v 1/1-ine ( v celosti ) vo vlastníctve obce Slavec v prospech kupujúceho: Norbert Tömöl , Slavec 94 .

Kúpna cena za predmet prevodu bola stanovená vo výške 27.100,- €, pričom ide o stanovenú všeobecnú hodnotu pozemku podľa znaleckého posudku č. 120/2020 vypracovaného znalcom Ing. Dobos Dionýz, Rudná 353,  zo dňa 24.08.2020. Obec Slavec uplatnila prípad hodný osobitného zreteľa na predmetný pozemok z dôvodu, že kupujúci s trvalým pobytom v obci chce využiť nehnuteľnosť na vlastné bývanie t. j. na obytné účely.

Na zverejnené Oznámenie o zámere obce Slavec predať nehnuteľný majetok Obecný úrad Slavec zaregistroval dňa 06.10.2020 cenovú ponuku na odkúpenie vyššie uvedených parciel so stavbou. Bola to jediná ponuka, ktorú Obec zaregistrovala v zalepenej obálke a to priam od Norberta Tömöla, Slavec 94 ( viď. príloha č. **4**) Iné ponuky na odkúpenie uvedených pozemkov na obecnom úrade neboli zaregistrované. Po otvorení uzavretej obálky na tomto zasadnutí sa zistilo, že žiadateľ má záujem odkúpiť tento pozemok vo výške 27.500,- €. Poslanci nemajú pripomienky k tomuto prevodu a preto pristúpili k priamemu hlasovaniu. Jednohlasne všetci poslanci súhlasia s týmto prevodom.

Dôvod hodný osobitného zreteľa je skutočnosť, že kupujúci má trvalý pobyt v obci a má v záujme dlhodobo užívať nehnuteľnosť na obytné účely.

Obecné zastupiteľstvo zároveň splnomocňuje starostu obce s uzatvorením kúpno-predajnej zmluvy s kupujúcimi a podať návrh na vklad do katastra. Výdavky vynaložené obcou Slavec súvisiace s predajom, bude znášať kupujúci a tieto výdavky budú pripočítané ku kúpnej cene nehnuteľnosti ( ako napr. zaplatenie správneho poplatku na vklad do katastra ).

Návrh uznesenia:

**Uznesenie č. 94/2020**

Obecné zastupiteľstvo v zmysle § 9a ods. 8 písm. e) zák. č. 138/1991 Zb. o majetku obcí v znení neskorších predpisov a v zmysle uznesenia obecného zastupiteľstva č. 89/2020 zo dňa 23.09.2020:

1. **schvaľuje prevod** majetku obce z dôvodu hodného osobitného zreteľa, o ktorom sa jednohlasne rozhodlo obecné zastupiteľstvo v Slavci.

Predmetom prevodu sú nehnuteľnosti v k. ú. Slavec, zapísané na Okresnom úrade Rožňava, katastrálny odbor, vedené na: **LV č. 449 parcely registra ,, C“ evidované na katastrálnej mape a to :**

* **Parc**. č. 141/1 zastavané plochy a nádvoria o výmere 751 m2
* Parc. č. 141/2 zastavané plochy a nádvoria o výmere 183 m2
* Parc. č. 142 záhrady o výmere 225 m2
* Parc. č. 143 záhrady o výmere 704 m2
* Stavba: rodinný dom s. č. 26 na parc. č. 141/2

v 1/1-ine vo vlastníctve obce Slavec v prospech kupujúceho : **Norbert Tömöl, Slavec 94, 049 11 Slavec**

Kúpna cena za predmet prevodu je: 27.500,00 € .

Dôvod hodný osobitného zreteľa je skutočnosť, že kupujúci má trvalý pobyt v obci a má v záujme dlhodobo užívať nehnuteľnosť na obytné účely.

1. Obecné zastupiteľstvo zároveň **splnomocňuje** starostu obce s uzatvorením kúpno-predajnej zmluvy s kupujúcimi a podať návrh na vklad do katastra. Výdavky vynaložené obcou Slavec súvisiace s predajom, bude znášať kupujúci a tieto výdavky budú pripočítané ku kúpnej cene nehnuteľnosti.

Zámer previesť majetok obce z dôvodu hodného osobitného zreteľa jednohlasne rozhodlo obecné zastupiteľstvo a zámer predaja bol zverejnený v zmysle ustanovenia § 9a, ods. 8 písm. e) zákona SNR č. 138/1991 Zb. o majetku obcí v znení neskorších predpisov na úradnej tabuli obce a na webovej stránke obce v lehote od 24.09.2020 do 08.10.2020 vrátane, čím je splnená zákonná povinnosť obce zverejniť zámer najmenej na 15 dní pred schvaľovaním prevodu obecným zastupiteľstvom.

Počet všetkých poslancov: 5

Počet prítomných poslancov: 5

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Diskusia:**

* *Ing. Štefan Vidinsky:* bolo by vhodné zapracovať do kúpno-predajnej zmluvy ,že sa to predáva za účelom bývania, nieže to bude využité na podnikanie.
* *Starosta obce Slavec :* už vo svojej žiadosti kupujúci uvádza, že to má záujem kupovať z dôvodu a to na vlastné bývanie t. j. nie na podnikanie. Aj k povoleniu na rekonštrukčné práce alebo k žiadosti o stavebné povolenie žiadateľ dostane rozhodnutie ku stavbe a to k rodinnému domu a nie k stavbe na podnikanie. Takže nemusíme sa obávať, že by predaný rodinný dom využíval na podnikanie. Nebude mať na to povolenie.
* *E. Lőrinczová –* v krátkosti informuje poslancov a prítomných zasadnutia s plánmi miestnej organizácie žien družobného mesta Dunavarsány - ,,LAK – Lányok Asszonyok Klubja Dunavarsányi Egyesülete. Radi by stretli s našimi občanmi v záujme udržiavať si naše spoločné dlhoročné medzinárodné vzťahy. Podľa ich vyjadrení plánujú nás navštíviť v letnom období 2021, samozrejme ak dnešná mimoriadna situácia nebude pretrvávať.

Žiadajú nás a to najmä Komisiu kultúry, športu a mládeže pri Obecnom zastupiteľstve

obce Slavec aby sme s nimi upresnili termín, názov podujatia a podľa možnosti

i rezervovať im pre cca 50 žien ubytovanie.

* **K bodu č. 6 Záver :**

Starosta obce Slavec Gejza Ambrúš poďakoval všetkým za účasť na 4.riadnom zasadnutí OZ a tým zasadnutie Obecného zastupiteľstva v Slavci ukončil. Zasadnutie OZ bolo ukončené o 16:45 hod.

V Slavci, dňa: 16.10.2020

Zapísal/(a): Timea Ambrušová

........................................

Gejza Ambrúš

starosta obce

Overovatelia zápisnice:

Ing. Štefan Vidinsky .......................................

Attila Szekeres .......................................